ועדת העלייה, הקליטה והתפוצות, כנסת 15, פרוטוקול מספר 22, 1999-11-24 09:30

נעמי בלומנטל: אנחנו מדברים על איחוד תוכניות מרכז סיוע ליזמות עולים – יישומים טכנולוגיים (בשן) ומרכז סיוע לרעיונות (מ.ס.ר) והקיצוץ בתקציבן.

יורי שטרן: בתחילת שנות ה90- עם הגעת העלייה הגדולה, הוקמו כמה מערכות לצורך בדיקה וקידום של רעיונות והמצאות של מדענים עולים, גם של הפרוייקטים שלהם ולפעמים גם מדענים כבעלי מקצוע.

יורי שטרן: מ.ס.ר הוא בעצם ירושה של יחידה/מכון שהוקם עוד בסוף שנות ה70- שדוקטור ישראל אוורבוך עמד בראשה ונקרא מיתר.

יורי שטרן: הרעיון היה לסייע לאו דווקא לעולים אלא בכלל לכל ממציא ישראלי, לקיים בדיקת פטנטים, לקבל איזשהו סכום כסף מינימלי לבדיקה ולקידום ההמצאות שלו.

יורי שטרן: מכל התוכנית הגרנדיוזית הזאת נוצרה תוכנית הרבה יותר קטנה וצנועה, תוכנית בשן, שמטרתה הייתה להוות חוליה שחסרה בשוק והיא כאשר בא אדם לא עם המצאה ולא רק בקטע של פטנטים ולבדוק אם זה מקורי או לא מקורי, אלא פרוייקט שמחייב בדיקה גם מההיבטים הכלכליים השיווקיים שלו, המסחריים, ואחר-כך קידום במשק.

יורי שטרן: זאת אומרת, הרעיון היה שאם יש פרוייקטים, הפרוייקטים האלה יעברו סינון של רפרנטים מקצועיים שיגידו אם זה טוב או לא טוב, מקורי או לא מקורי, אפשר ליישם אותו או אי-אפשר ליישם אותו, מי הם הפרטנרים הפוטנציאלים, ואחר-כך ימצאו במשק את האנשים שמתמחים ומתמצאים בתחום הזה, אחד שיהיה מוביל הפרוייקט – כמו שיש גם בחממות, אבל פה עם הגדרת תפקיד יותר מצומצם – שהוא ייקח את הפרוייקט הזה וינסה לשדך אותו למפעלים, לחברות ולמוסדות השונים.

יורי שטרן: בסך הכל את כל החוליות האלה אפשר לאחד במערכת אחידה כי לא במעט מקרים בשן למשל שולחת אנשים וממליצה להם ללכת לחממות ויש כל מיני מעברים בין המערכות האלה.

יורי שטרן: בכנסת הקודמת פרוייקט בשן הועבר ממשרד הקליטה למשרד התעשייה והמסחר כי זה היה יותר טבעי, לא מדובר סתם על איזשהו סל קליטתי אלא באמת על דבר שיש לו תרומה אמיתית לתעשייה, למשק הישראלי, למדע.

יורי שטרן: במלחמות לא קטנות הושג תקציב קטן, אבל הוא משמעותי עבור אותן פעילויות שנעשות ולכן הדבר הזה נכנס לתקציב והיה אמור להיות בבסיס התקציב של משרד התעשייה והמסחר וכך נכתב בכמה וכמה החלטות ממשלה.

יורי שטרן: אני מקווה שבדיון הזה נגיע למסקנות ולהמלצות להגדיל את תקציבי הפרוייקטים האלה.

יורי שטרן: האיחוד ביניהם הוא אולי אפשרי, אבל זה נושא מקצועי לא של רפרנטים של משרד האוצר אלא של אנשים שעוסקים בסוגייה הזאת של קידום רעיונות וקידום הפרוייקטים המדעיים והטכנולוגיים.

יורי שטרן: יושבים כאן אנשים שהם מותיקי המשק הישראלי, הגורל שלח אותם לפעמים לרוסיה, אבל הם לא מייצגים כאן לא את אוכלוסיית העולים ולא את נושא הקליטה אלא את טובת המשק הישראלי, טובת הכלכלה, טובת הפיתוח הטכנולוגי.

מרינה סולודקין: אני רוצה לומר לכם שצר לי שלא הזמנתם את שר התעשייה והמסחר רן כהן.

מרינה סולודקין: בנוסף לזה לא מעבירים מיליון שקל שמיועדים למרכזים כאלה ועושים זאת במשך חצי שנה.

מרינה סולודקין: הדבר השלישי שרוצים לעשות זה את החיבור בין מ.ס.ר ובשן ולפגוע בבשן.

נעמי בלומנטל: הייתי רוצה לשמוע את נציגי משרד התעשייה והמסחר.

עמוס אפרתי: אחרי שהתקבלה החלטת ממשלה אנחנו זירזנו, פעלנו לזירוז בדיקה מקצועית על-ידי חברה על-מנת שהיא תוכל להנחות אותנו איך לבצע את זה.

עמוס אפרתי: הקיצוץ התקציבי היה של משרד התעשייה והמסחר.

עמוס אפרתי: משרד התעשייה והמסחר, על-פי החלטת ממשלה, התבקש לקצץ סכום גדול מתקציבו ובין השאר, בין יתר הקיצוצים, הוא בחר לקצץ בשלושה מיליון מהתקציב שאמור להיות מאוחד.

עמוס אפרתי: זה עוד לא ברור בכלל איך זה יבוצע.

ולדימיר רובין: קודם כל, אנחנו נמצאים כאן בגלל הנושא הזה של הצעת תקציב, שבמסגרת ההצעה הזאת מדובר על איחוד של שתי מסגרות, מ.ס.ר ו-בשן, קיצוץ בתקציב של שתי המערכות.

ולדימיר רובין: אני יכול להגיד מראש בדיוק שב-מ.ס.ר אין הרבה אפשרויות לקצץ – וישלים אותי מנהל מ.ס.ר – וכל הקיצוץ הזה אמור ליפול חד וחלק על בשן.

ולדימיר רובין: אני מעריך שמונים אחוז, כשלושה מיליון שקלים, אם לא יותר מזה, יפלו על בשן.

ולדימיר רובין: כתוב כאן שבתאריך זה וזה התקבלה החלטה על איחוד שתי הסמכויות ויופחתו שלושה מיליון שקלים.

ולדימיר רובין: קצת היסטוריה על בשן.

ולדימיר רובין: בשן באמת נולדה לפני חמש שנים, במשך ארבע שנים התקציב של בשן היה מהרזרבה הכללית של הממשלה, בשנה האחרונה, שנת 1999, הוכנסנו לבסיס התקציב של משרד התעשייה והמסחר.

ולדימיר רובין: בהרבה מאוד לחצים, בסופו של דבר זה קרה.

ולדימיר רובין: השקף הזה מראה את הפריסה של התקציבים ואת הניצול של התקציב.

ולדימיר רובין: מצטער, לא הכל נכנס בצורה מסודרת, אבל אני מניח שאתם רואים את הדברים באופן כללי.

ולדימיר רובין: למרות הכל, במשך ארבע השנים האלה ל-בשן היו די הרבה הישגים.

ולדימיר רובין: אני אציין את הדבר הזה, חברה שהוקמה, חברה שנקראת 'אמביין', נסחרת בבורסה אמריקאית, מעסיקה 25 איש מתוכם 22 עולים חדשים, פרוספקט של החברה, הייתה פרזנטציה של החברה.

ולדימיר רובין: חברה נוספת שהוקמה במעלה אדומים, חברה שנקראת PRP, לצערי הרב בגלל סכסוך משפטי בין היזמים שהם עולים חדשים עצמם, למרות שגייסנו השקעה של מיליון וחצי דולר, החברה הזאת לא יצאה אל הפועל.

ולדימיר רובין: חברה שהוקמה לאחרונה בשנה הזאת חברה שנקראת חברת "מור אנרגיה" והחברה הזאת מפתחת טכנולוגיה שאין כדוגמתה בעולם בכלל.

ולדימיר רובין: מדברים על מיזוג שתי התוכניות, מיזוג מ.ס.ר עם בשן.

ולדימיר רובין: נשמע מאוד נחמד, הסיסמאות הרגילות שאומרות לא ניתן לפגוע בפעילות, אבל בבקשה, זהו המסמך הרשמי של משרד התעשייה והמסחר שמתייחס לאיחוד שתי המערכות, מ.ס.ר ו-בשן.

ולדימיר רובין: אני צריך לתת לכם זכוכית מגדלת שתגלו כאן צל של בשן.

ולדימיר רובין: כל מה שכתוב כאן זאת הפעילות של מ.ס.ר.

ולדימיר רובין: ו-בשן לא קיימת בכלל.

ולדימיר רובין: מקרה, לא מקרה, אני משאיר את זה לפרשנות שלכם.

ולדימיר רובין: אם מדובר על התייעלות, אני רוצה לתת לכם דוגמה של התייעלות.

ולדימיר רובין: כיום מ.ס.ר למשל יושבים בשני אתרים נפרדים.

ולדימיר רובין: רוצים להעביר אותנו למבנה תעשייה מסיבה מאוד פשוטה, סיבה פרוזאית, התפנתה שם קומה.

ולדימיר רובין: מכל מיני שיקולים רוצים להעביר את מ.ס.ר ל-בשן ואז לאחד את שתי התוכניות.

ולדימיר רובין: אם נעשה תחשיב של עלות של בחירת המקום ביחס למצב שקיים כיום, רק בסעיף הזה אנחנו עולים בלמעלה מעשרים אלף דולר בשכר-דירה שנתי, ואני לא מדבר על ארנונה ועל הוצאות נוספות שכרוכות בזה.

ולדימיר רובין: בכל מקרה, באתי ואמרתי מיוזמתי שאני חושב שתקציב של בשן בסך 4,2 מיליון שקל הוא תקציב הוגן ומאפשר את הפעילות.

ולדימיר רובין: הפעילות היא של בשן עבור מישהו שבסופו של דבר מתורגם לפיתוח של חברות חדשות, לפיתוח של תעשיות חדשות, לקליטה של עולים חדשים בתחום מקצועם ובתחומים נוספים, וכמובן הדבר שראש-הממשלה כל הזמן מדבר עליו, הנושא של פיתוח מקומות עבודה.

ולדימיר רובין: אם אני מדבר על נושא בדיקת פרוייקטים, זה נושא שהוא בכלל מבחינתי מצחיק.

ולדימיר רובין: מדברים על זה ש-בשן רוכשת שירותים מ-מ.ס.ר אני לא רוצה לפגוע ב-מ.ס.ר ולא רוצה לפגוע באף אחד, אבל אני רוצה להסביר את הנקודה כי הנקודה הזאת דורשת הסבר.

ולדימיר רובין: כשאומרים שרוצים לאחד את מ.ס.ר ו-בשן מכיוון שבלאו הכי – וזה אמר נציג משרד האוצר – בשן רוכשת רבע מהשירותים שלה מ-מ.ס.ר ואומר אחר-כך סגן המדען הראשי שבאמת בשן עושה בדיקת פרוייקטים באמצעות מ.ס.ר, אני רוצה להסביר את הנקודה הזאת.

ולדימיר רובין: נושא נוסף שכר.

ולדימיר רובין: עם כל הצער שבדבר אני מדבר על זה שכנראה לא תהיה ברירה ואנחנו נצטרך לפטר כמה אנשים.

ולדימיר רובין: נושא אחרון, נושא של קרן קדם מחקרית, נושא בכלל בעייתי.

ולדימיר רובין: אנחנו עושים פה חסכון של מאה אחוז.

ולדימיר רובין: מדובר על איחוד כמה פונקציות, מה שנקרא התייעלות.

ולדימיר רובין: אכן, אני מודיע פה שאפשר להתייעל.

ולדימיר רובין: אנחנו יכולים לפטר, יעקב פישר את המזכירה שלו, אני את המזכירה שלי ואז מזכירה אחת תמלא את המקום של שתי המזכירות עבור שני הגופים.

ולדימיר רובין: זאת ההתייעלות הגדולה.

ולדימיר רובין: בנוסף לזה אצלנו יש עובדת בחצי משרה שעוסקת בהנהלת חשבונות, שם יש מנהל חשבונות והנה לכם עוד התייעלות גדולה.

ולדימיר רובין: בנוסף לזה איש שיווק של בשן יוכל להיות איש שיווק של בשן ושל מ.ס.ר כגוף מאוחד.

ולדימיר רובין: עם כל הרצון הטוב אני לא מקבל במסגרת ההתייעלות להתחבר עם מ.ס.ר לא בגלל שזה לא משרת את האגו שלי.

ולדימיר רובין: אני מאמין שההתייעלות הארגונית הזאת שמדובר עליה ואיחוד של שתי המסגרות, קודם כל תפגע פונקציונאלית ב-בשן, ופגיעה ב-בשן זו פגיעה באותו קהל שמטופל על-ידי בשן, זאת אומרת עולים חדשים.

ולדימיר רובין: היחיד שמטפל בהם בצורה כמו שאנחנו מטפלים – לא בגלל שאנחנו חכמים אלא בגלל שזו הייתה מטרת הקמת בשן - זה אנחנו.

ולדימיר רובין: מיקום לא נוח.

ולדימיר רובין: רוצים להעביר אותנו לבית התעשייה.

ולדימיר רובין: היום מ.ס.ר ואנחנו יושבים במקום אידיאלי.

ולדימיר רובין: אנחנו יושבים קרוב לתחנה המרכזית הישנה, קרוב לתחנה המרכזית החדשה.

ולדימיר רובין: לגבי מ.ס.ר הדבר פחות בעייתי, אבל לגבינו הדבר מאוד בעייתי.

ולדימיר רובין: אני לא יודע כמה אתם מבינים בתרבות עוני, מדברים על זה הרבה, אבל אנשים באים אלינו, מבקשים דף ונייר כדי לכתוב את ההצעה שלהם.

ולדימיר רובין: האנשים האלה שיצטרכו להגיע מחיפה, מבאר-שבע – כי אני סוגר את הנציגויות בפריפריה – יצטרכו להגיע לתחנה המרכזית בתל-אביב, לקחת אוטובוס נוסף ולנסוע לאיזשהו מקום, יצטרכו להיות שלוש שעות בדרכים ובסוף לא יגיעו.

ולדימיר רובין: מבחינת בשן המקום הזה מאוד לא נוח.

ולדימיר רובין: בנוסף לזה אנחנו הולכים עם יועצים.

ולדימיר רובין: יושבים כאן שני אנשים שאני מקווה שתינתן להם האפשרות לדבר, שעוסקים בנושא של קידום פרוייקטים.

ולדימיר רובין: הם מגיעים אלינו כל הזמן ובמקביל בודקים פרוייקטים, והם צריכים להגיע כל הזמן, הם מגיעים, משאירים לשנייה את המכונית לרגע למטה, נכנסים לשנייה, לוקחים את החומר ויוצאים החוצה ונוסעים.

ולדימיר רובין: שם זו בעיה כאשר כל הזמן צריך להיכנס לחניה ולא תמיד יש חניה.

ולדימיר רובין: בקיצור, כל הדבר הזה הוא מסורבל ומבחינת בשן לא רק שהוא מסורבל אלא זה קטסטרופלי.

ולדימיר רובין: פעילות בשן בשנת 1999.

ולדימיר רובין: התקבלו 400 פניות, 315 פרוייקטים חדשים, הוקמו שלוש חברות חדשות.

ולדימיר רובין: בינתיים בשלושת החברותה אלה יש השקעה של 1,7 מיליון שקלים.

ולדימיר רובין: מי שרוצה, אני יכול לקחת אותו ביד וללוות אותו כדי שיראה שאני לא מספר סיפורים.

ולדימיר רובין: נוצרו 17 מקומות עבודה.

ולדימיר רובין: פיתוח טכנולוגיה חדשה במימון חברה אמריקאית, זה איזשהו פרוייקט שאנחנו עושים פיתוח של טכנולוגיה מאוד מיוחדת עם חברה מארצות-הברית.

ולדימיר רובין: פרוייקט ראשון הגיע להסכם עם חברת רב בריח.

ולדימיר רובין: יש כאן עוד פרוייקט מצויין וכרגע אנחנו במשא ומתן מאוד מתקדם עם משפחת פונצ'קוב, מי שמכיר.

ולדימיר רובין: יש משקיע מצרפת שמעוניין להשקיע בפרוייקט הזה ששים אלף דולר.

ולדימיר רובין: הפרוייקט התחיל, המכירות הראשונות שלו, בארץ ויש כבר משווק, יש הסכם, יש חברה, יש הכל.

ולדימיר רובין: כאן אתם רואים איזשהו מתקן רפואי, גיוס השקעה של ששים אלף דולר, אני מקווה שעד סוף החודש הזה ייחתם הסכם.

ולדימיר רובין: עד היום בשן טיפלה, הקימה או סייעה לכארבעים חברות של עולים חדשים ויש לי כאן את הרשימה.

ולדימיר רובין: כל מה שמדובר היום על זה ש-בשן משתמשת בתשתיות של מ.ס.ר ורוכשת שירותים של מ.ס.ר, זה נכון בחלקו.

ולדימיר רובין: אם אני אגיד שאנחנו עושים חיפושי מידע, באמת השנה עשינו חיפושי מידע ב-מ.ס.ר ויש לי פה מספר, עד היום 27, אבל האם אנחנו ייחודיים?

ולדימיר רובין: חלומת גם עושה עם מ.ס.ר, אז בגלל זה מישהו שוקל לקחת את חלומת ולאחד אותה עם מ.ס.ר? לא.

יאיר עמיתי: נקודת הראות שלנו היא נקודת ראות שבאה ואומרת שאין שום כוונה לפגוע בפעילות, לא של מ.ס.ר ולא של בשן, אלא באמת לבחון את עצמנו אחר מספר שנים של הפעלה של שני הפרוייקטים בנפרד, לראות איך ניתן להשיג ייעול מבלי לפגוע במטרות של שני הגופים האלה.

יאיר עמיתי: זו המטרה היחידה.

יאיר עמיתי: כמו שהזכיר עמוס אפרתי, כרגע כל הנושא נמצא בבדיקה מאוד מעמיקה של חברה חיצונית שנבחרה במכרז כדי לבדוק את העניין, לבדוק איך אפשר לקבל מקסימום של ערך נוסף.

יאיר עמיתי: בנקודה הזאת אנחנו עומדים.

יאיר עמיתי: אני חושב שמה שולדימיר רובין הציג אלה הן בהחלט עובדות נכונות, אפשר להוסיף עליהן כהנה וכהנה, וכשנשמע עכשיו את מנכ"ל מ.ס.ר, נשמע שגם הגוף הזה עושה פעילות מאוד ממוקדת ואנחנו עדיין משוכנעים שיש מקום לאחד או לשלב חלק מהפעילויות.

יורי שטרן: אנחנו דנים כרגע לא בכוונות לבדוק ולמצוא דרכים אלא בהחלטה הלא בדוקה והלא מבוססת שהתקבלה בטרם נערכו הבדיקות האלה.

יעקב פישר: אני רוצה לתקן רושם כבד שנוצר פה ש-מ.ס.ר מתעסק אך ורק בישראלים ותיקים וכי בשן לבדו מתמודד עם כל המשימה הגדולה והמכובדת של סיוע לעולים.

יעקב פישר: מ.ס.ר מטפל גם בעולים.

יעקב פישר: אני חושב שזה אומר ש-מ.ס.ר לא תלוש מנושא הטיפול בעולים חדשים.

יעקב פישר: לכן להגיד שכל הקיצוץ נופל על עולים, זה לא בדיוק נכון.

יעקב פישר: נכון שרוב הקיצוץ, במידה ויתבצע, ואני מקווה שהוא לא יתבצע בממדים כאלה, ייפול על בשן מסיבה מאוד טריביאלית, כי ב-מ.ס.ר אין הרבה מה לקצץ.

יעקב פישר: כל פגיעה ב-מ.ס.ר היום, זו פגיעה בבשר החי.

יעקב פישר: אנחנו חיים במשך שנים מהיד לפה, אם אפשר לבטא זאת בצורה עממית.

יעקב פישר: לגבי עצם האיחוד עם בשן.

יעקב פישר: מ.ס.ר טיפל לבד בכל האוכלוסייה עד אשר הוקמה תוכנית בשן.

יעקב פישר: כאשר התחילה העלייה הגדולה של שנות ה90- המשימה נהייתה כבדה עלינו.

יעקב פישר: היו כמה דרכים להתמודד עם המצב הזה, כאשר אחת מהן היא להוסיף תקציב בצורה מסיבית ל-מ.ס.ר שזה לא נעשה, אלא נבחרה דרך אחרת, להקים תוכנית נפרדת שתטפל באוכלוסיית העולים, במיוחד בקטע של הובלה פרטנית לקראת יישום מחקרי.

יעקב פישר: אני חושב ש-בשן מתמודד יפה עם המשימה הזאת.

יעקב פישר: אני חייב לומר לזכות תוכנית בשן שהיא הורידה מאתנו את רוב המעמסה הזאת, ודרך אגב, זה גרם לא מעט להצלחה של מ.ס.ר בכל שאר התחומים.

יעקב פישר: תוכנית בשן משכה אליה חלק נכבד מהאוכלוסייה.

עומרי אינגבר: אני אומר לכם שמשרד הקליטה יעמוד על כך שבכל קונסטלציה שתהיה, הפעילות הייחודית מול עולים תישמר.

עומרי אינגבר: כואב לי שמשרד התעשייה והמסחר קיצץ בצורה כזו כבדה בארגונים האלה, אבל הייתה כאן הצהרה של המשרד שיבדוק את עצמו.

ליאוניד דינביץ: אנחנו חושבים שצריך להתקדם עם בשן וצריך לתת למנהל להתקדם כפי שהוא צריך.

ילנה פרגמנט: לפעילות של בשן יש פן אחר וזה פן של עידוד העלייה כשלנו, לסוכנות היהודית, זו המטרה העיקרית.

ילנה פרגמנט: אנחנו חייבים לבשן את שיא הפעילות בשנת 1998, כאשר בשן העביר בחבר העמים ארבעה סמינרים במדינות שונות ובעקבות זה – אני פשוט יודעת, אני מכירה את הנושא מהניסיון שלי – כעבור זמן מה מגיעות פניות לעלייה.

ילנה פרגמנט: אני מצפה שבסוף 1999 ובשנת 2000 תהיה התגובה לפעילות של בשן בשנת 1998 ברחבי חבר העמים ותצפה לנו כמות אדירה של פניות וזה כבר התחיל.

ילנה פרגמנט: אני חושבת שהתפקיד המשותף שלנו בעידוד העלייה, רק לחזק את בשן.

מיכאל נודלמן: אני חושב שאי-אפשר לבחון את הדברים בכסף, כפי שנעשה במשרד האוצר אלא צריך לבחון אותם בצורה אחרת.

מיכאל נודלמן: אני חושב שזו תהיה פגיעה גדולה אם יהיה חיבור בין בשן ו-מ.ס.ר.

נעמי בלומנטל: אני רוצה לומר שהממשלה החליטה על קיצוץ בתקציב המדינה, כפי שאנחנו יודעים, ושוב אנחנו עדים לתופעה שכיחה שבה פוגעים קודם כל בעולים והפעם במדענים עולים שזה חמור מאוד וזה נעשה תוך התעלמות מהתרומה שלהם.

נעמי בלומנטל: אם זה מקובל עליכם חברי הוועדה, אני רוצה לקרוא את המסקנות שלנו לאחר הדיון שקיימנו היום.

נעמי בלומנטל: 2.

נעמי בלומנטל: הוועדה קוראת לממשלה להגדיל את תקציב פרוייקט בשן כדי לאפשר לפתח כיווני פעילות חדשים לטובת הפיתוח הכלכלי והטכנולוגי.

נעמי בלומנטל: אנחנו מסיימים את הישיבה.

נעמי בלומנטל: אני מודה לכם.